2025 m. d.

Lietuvos viešojo saugumo ir

pagalbos tarnybų skaitmeninio

mobiliojo radijo ryšio tinklo

talpinimo paslaugos pirkimo

preliminariosios sutarties Nr.

2 priedas



**Sutartis dalinai finansuojama iš Sienų valdymo ir vizų politikos finansinės paramos priemonės, įtrauktos į Integruoto sienų valdymo fondą Specialiosios tranzito schemos lėšų, skirtų projektui Nr. SVVP/2023/3510 "Papildomos IRD veiklos sąnaudos 2024-2027 m.”**

**LIETUVOS VIEŠOJO SAUGUMO IR PAGALBOS TARNYBŲ SKAITMENINIO MOBILIOJO RADIJO RYŠIO TINKLO TALPINIMO PASLAUGOS PIRKIMO**

**PAGRINDINĖ SUTARTIS**

202\_\_\_ m d. Nr.

Vilnius

**Informatikos ir ryšių departamentas prie Lietuvos Respublikos vidaus reikalų ministerijos** (toliau – **Klientas**), *atstovaujamas pareigos vardas pavardė*, ir **Telia Lietuva, AB** (toliau – **Paslaugų teikėjas**), atstovaujama *pareigos vardas pavardė*, toliau kartu ar atskirai vadinam*i/os* Šalimis, vadovaudamiesi [*preliminariosios sutarties pasirašymo data*] Preliminariąja sutartimi *[preliminariosios sutarties Nr.]*, sudaryta tarp Paslaugų teikėjo ir Kliento, sudaro šią Pagrindinę sutartį (toliau – Sutartis).

**1. SUTARTIES DALYKAS**

* 1. Paslaugų teikėjas įsipareigoja Sutartyje nustatyta tvarka ir sąlygomis teikti Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo (toliau – SMRRT) naujos įrangos talpinimo paslaugas *III pirkimo objekto dalyje* (toliau – paslaugos), kurių specifikacija nurodyta Sutarties 1 priede – Techninėje specifikacijoje (toliau – Sutarties 1 priedas), o Klientas Sutartyje nustatyta tvarka sumokėti Paslaugų teikėjui už jas.

1.2. Sutartis sudaryta vadovaujantis Lietuvos Respublikos civilinio kodekso ir Lietuvos Respublikos viešųjų pirkimų įstatymo, pirkimo sąlygų ir pasiūlymo, pripažintu laimėjusiu, nuostatomis.

**2. SUTARTIES KAINA, ATSISKAITYMO TVARKA IR ĮRANGOS TALPINIMO AKTO PASIRAŠYMAS**

2.1. Sutarties kaina – **iki 26 737,20 Eur (dvidešimt šešių tūkstančių septynių šimtų trisdešimt septynių aurų ir dvidešimties centų),** įskaitant pridėtinės vertės mokestį (toliau – PVM), (Pradinės Sutarties vertė 22 096,86 Eur (dvidešimt du tūkstančiai devyniasdešimt šeši eurai ir aštuoniasdešimt šeši centai) be PVM), t. y. 22 651,20 Eur (dvidešimt du tūkstančiai šeši šimtai penkiasdešimt vienas euras ir dvidešimt centų) su PVM skirta paslaugoms ir 4 086,00 Eur (keturi tūkstančiai aštuoniasdešimt šeši eurai) su PVM skirta faktinėms išlaidoms už SMRRT įrangos faktiškai sunaudotą elektros energiją.

*Detalios paslaugų kainos:*

|  |  |  |  |  |
| --- | --- | --- | --- | --- |
| Pirkimo objekto dalies numeris | SMRRT įrangos  talpinimo vietos adresas  su koordinatėmis ir talpinimo aukščio  (nuo ... iki) ribos (m)  nurodytai kainai | Įrangos talpinimo įkainis, 1 mėn., Eur be PVM\*\* | Maksimali įrangos talpinimo trukmė, mėn. | Maksimali įrangos  talpinimo kaina,  Eur be PVM |
| A | B | C | D | F=(C×D)+E |
| 3. | Kaišiadorių r. sav., Kruonio sen.,  Basonių k., Alyvų g. koordinatės  ilguma/platuma 24.28545833  54.72979167 | 520,00 | 36 | 18 720,00 |
|  | PVM - 21 %, Eur | | | **3 931,20** |
|  | Iš viso su PVM, Eur | | | **22 651,20** |

2.2. Į Sutarties kainą/paslaugų kainą įskaitomi visi mokesčiai ir rinkliavos, bei kitos išlaidos, susijusios su tinkamu Sutarties vykdymu (įskaitant ir PVM sąskaitų faktūrų / sąskaitų faktūrų teikimo elektroniniu būdu išlaidas).

2.3. Sutarties kaina/paslaugų kaina negali būti keičiama/os per visą Sutarties galiojimo laiką, išskyrus Sutartyje numatytus atvejus.

2.4. Jeigu einamaisiais biudžetiniais metais teisės aktais bus apribotas tam tikram laikotarpiui numatytas valstybės piniginių išteklių išdavimas, Klientas turi teisę einamaisiais biudžetiniais metais atsisakyti tam tikrų Sutartyje numatytų, tačiau dar nesuteiktų paslaugų ir privalo apie tai informuoti Paslaugų teikėją. Esant valstybės piniginių išteklių išdavimo ribojimo situacijai ir Klientui atsisakius dar nesuteiktų paslaugų, Klientui nėra taikomos jokios Paslaugų teikėjo sankcijos, kylančios dėl sutartinių įsipareigojimų nevykdymo.

2.5. Už per kiekvieną kalendorinį mėnesį (ataskaitinis laikotarpis) tinkamai ir faktiškai suteiktas paslaugas Klientas su Paslaugų teikėju atsiskaito mokėjimo pavedimu, pinigus pervesdamas į Sutartyje nurodytą Paslaugų teikėjo atsiskaitomąją sąskaitą ne vėliau kaip per 30 (trisdešimt) dienų nuo teisingos PVM sąskaitos faktūros ir faktines išlaidas pagrindžiančių dokumentų (Klientui pareikalavus) gavimo dienos. Paslaugų teikėjas turi pateikti sąskaitą faktūrą už praeitą kalendorinį mėnesį teiktas paslaugas iki einamojo mėnesio 10 (dešimtos) dienos. Paslaugų teikėjas PVM sąskaitą faktūrą / sąskaitą faktūrą turi pateikti elektroniniu būdu, kaip numatyta Lietuvos Respublikos viešųjų pirkimų įstatymo 22 straipsnio 3 dalyje. Paslaugų teikėjui nepateikus PVM sąskaitos faktūros / sąskaitos faktūros elektroniniu būdu, Klientas turi teisę nevykdyti mokėjimo.

2.6. Sutarties kaina/įkainiai jos galiojimo laikotarpiu perskaičiuojami (didinama ar mažinama) pasikeitus (padidėjus ar sumažėjus) PVM, kuris turėjo tiesioginės įtakos Sutarties kainai/įkainiams. Raštiškai susitarus Tiekėjui ir Klientui ne vėliau kaip iki paskutinio pagal Sutartį mokėjimo laikotarpio (kalendorinio mėnesio) dienos, perskaičiuojama tik ta Sutarties kainos dalis, kuriai turėjo įtakos pasikeitęs PVM ir tik pasikeitusio mokesčio dydžiu. Sutarties kainos/įkainių perskaičiavimą dėl pasikeitusio (padidėjusio ar sumažėjusio) PVM inicijuoja Tiekėjas, kreipdamasis į Klientą raštu, pateikdamas konkrečius skaičiavimus dėl pasikeitusio mokesčio įtakos Sutarties kainai. Sutarties kainos perskaičiavimas dėl kitų mokesčių pasikeitimo nebus atliekamas. Sutarties kainos/įkainio perskaičiavimas įforminamas Sutarties Šalių pasirašomu susitarimu, kuriame užfiksuojama perskaičiuota Sutarties kaina/įkainis bei šio perskaičiavimo įsigaliojimo sąlygos.

2.7. Sutartyje numatyti paslaugų teikimo įkainiai ir Sutarties kaina gali būti perskaičiuojami, jeigu Valstybės duomenų agentūros (www.stat.gov.lt) kas ketvirtį skelbiamo Ūkio subjektams suteiktų paslaugų kainų indekso H521 Sandėliavimas ir saugojimas pokytis (k), apskaičiuotas kaip nustatyta 2.10 papunktyje, yra didesnis kaip 5 %. Atlikdamos perskaičiavimą Šalys vadovaujasi Valstybės duomenų agentūros viešai Oficialiosios statistikos portale paskelbtais Rodiklių duomenų bazės duomenimis, iš kitos Šalies nereikalaudamos pateikti oficialaus Valstybės duomenų agentūros ar kitos institucijos išduoto dokumento ar patvirtinimo. Sutarties kainos/įkainio perskaičiavimas įforminamas Sutarties šalių pasirašomu susitarimu, kuriame užfiksuojama perskaičiuota Sutarties kaina/įkainis bei šio perskaičiavimo įsigaliojimo sąlygos.

2.8. Šalys privalo Susitarime nurodyti indekso reikšmę laikotarpio pradžioje ir jos nustatymo datą, indekso reikšmę laikotarpio pabaigoje ir jos nustatymo datą, kainų pokytį (k), perskaičiuotus įkainius, perskaičiuotą pradinės Sutarties vertę.

2.9. Perskaičiuotieji įkainiai taikomi talpinimo paslaugoms, teikiamoms po to, kai Šalys sudaro susitarimą dėl įkainių perskaičiavimo.

2.10. Nauji įkainiai apskaičiuojami pagal formulę:

a1=a+(k/100×a), kur

a – įkainis (Eur be PVM)) (jei jis jau buvo perskaičiuotas, tai po paskutinio perskaičiavimo).

a1 – perskaičiuotas (pakeistas) įkainis (Eur be PVM)

k – Pagal Ūkio subjektams suteiktų paslaugų kainų indeksą H521 Sandėliavimas ir saugojimas apskaičiuotas kainų pokytis (padidėjimas arba sumažėjimas) (%). „k“ reikšmė skaičiuojama pagal formulę:

k =〖Ind〗\_naujausias /〖Ind〗\_pradžia × 100-100, (proc.), kur

〖Ind〗\_naujausias – kreipimosi dėl kainos perskaičiavimo išsiuntimo kitai šaliai datą naujausias paskelbtas Ūkio subjektams suteiktų paslaugų kainų H521 Sandėliavimas ir saugojimas indeksas.

〖Ind〗\_pradžia – laikotarpio pradžios datos (mėnesio) Ūkio subjektams suteiktų paslaugų kainų H521 Sandėliavimas ir saugojimas pokytis vartojimo prekių ir paslaugų indeksas. Pirmojo perskaičiavimo atveju laikotarpio pradžia (mėnuo) yra Sutarties įsigaliojimo dienos mėnuo. Antrojo ir vėlesnių perskaičiavimų atveju laikotarpio pradžia (mėnuo) yra paskutinio perskaičiavimo metu naudotos paskelbto atitinkamo indekso reikšmės mėnuo.

Skaičiavimams indeksų reikšmės imamos keturių skaitmenų po kablelio tikslumu. Apskaičiuotas pokytis (k) tolimesniems skaičiavimams naudojamas suapvalinus iki vieno (V pokyčius skelbia apvalindamas iki vieno skaitmens po kablelio) skaitmens po kablelio, o apskaičiuotas įkainis „a“ suapvalinamas iki dviejų skaitmenų po kablelio.

2.11. Vėlesnis kainų arba įkainių perskaičiavimas negali apimti laikotarpio, už kurį jau buvo atliktas perskaičiavimas.

2.12. Pirmosios peržiūros terminas netaikomas ir peržiūros dažnumas nėra ribojamas

2.13. Atsiskaitant už ataskaitinį laikotarpį suteiktas paslaugas yra taikoma Sutarties vykdymo išlaidų atlyginimo kainodara, t. y. suteiktų paslaugų kaina yra sudaryta iš dviejų dalių:

2.13.1. fiksuotos paslaugų kainos (nurodytos Paslaugų teikėjo pasiūlyme). Paslaugų teikėjas, pateikdamas fiksuotą 1 (vieno) mėnesio įrangos talpinimo kainą, turi įvertinti visas jam tenkančias išlaidas (įvertinant galimas išlaidas dėl talpinamų SMRRT komponentų bokštų apkrovos paskaičiavimo, dėl informavimo apie įvykusius arba galinčius įvykti incidentus teikiant Sutarties 1 priede numatytas paslaugas, išlaidas, kurias Paslaugų teikėjas patiria Paslaugų teikimo vietoje užtikrindamas elektros energijos tiekimą SMRRT įrangai (pvz. savo elekros energijos tinklų eksploatavimo, remonto, renovavimo, priežiūros ir pan.), visus jam priklausančius mokėti mokesčius ir kitas išlaidas, kurios negali būti priskiriamos faktiškai patiriamų išlaidų daliai);

2.13.2. Paslaugų teikėjo faktiškai patiriamų išlaidų, tiesiogiai susijusių su Sutarties vykdymu – išlaidos už SMRRT įrangos faktiškai sunaudotą elektros energiją Klientas numato maksimaliai skirti:

|  |  |  |  |
| --- | --- | --- | --- |
| Pirkimo objekto dalies numeris | Maksimalus paslaugos teikimo terminas, mėn. | Maksimalios elektros energijos sąnaudos be PVM, Eur | Maksimalios elektros energijos sąnaudos su PVM, Eur |
| 3 | 36 | 3376,86 | 4086,00 |

Faktiškai SMRRT įrangos sunaudotos elektros energijos dydis skaičiuojamas pagal Kliento SMRRT įrangos elektros skaitiklio rodmenis elektros energijos tiekėjo nustatytais tarifais, pridedant išlaidas už elektros galios dedamąją, kuri paskaičiuojama proporcingai nuo tiekėjo turimos galios ir kliento įrangos deklaruojamos galios. Į faktiškai patirtas išlaidas, tiesiogiai susijusias su Sutarties vykdymu, negali būti įtrauktas Paslaugų teikėjo pelnas, taip pat išlaidos, kurias Paslaugų teikėjas privalo įskaičiuoti į paslaugų teikimo įkainį, vadovaujantis Sutarties 2.13.1 papunkčiu. Klientui pareikalavus, Paslaugų teikėjas per 3 (tris) darbo dienas privalo pateikti faktiškai patiriamas išlaidas pagrindžiančius trečiosios šalies (elektros energijos tiekėjo) dokumentus. Išlaidas, kurios susijusios su kitomis Paslaugų teikėjo veiklomis ar Paslaugų teikėjo veiklomis pagal kitus užsakymus, Paslaugų teikėjas turi dengti pats.

2.14. SMRRT įrangos talpinimo aktas pasirašomas per 5 (penkias) dienas nuo Sutarties įsigaliojimo dienos.

**3. ŠALIŲ ĮSIPAREIGOJIMAI**

3.1. Paslaugų teikėjas įsipareigoja:

3.1.1.Sutartyje ir Sutarties 1 priede nustatyta tvarka ir sąlygomis teikti SMRRT įrangos talpinimo paslaugas pirkimo objekto III daliai 36 (trisdešimt šešis) mėnesius nuo talpinimo akto pasirašymo dienos*.*

3.1.2. pasirašyti įrangos talpinimo aktą Sutartyje nustatyta tvarka;

3.1.3. teikti Klientui PVM sąskaitas faktūras Sutartyje nustatyta tvarka;

3.1.4. laikytis Civilinio kodekso bei kitų, su Paslaugų teikėjo sutartinių įsipareigojimų vykdymu susijusių, Lietuvos Respublikoje galiojančių teisės aktų nuostatų ir užtikrinti, kad Paslaugų teikėjo ekspertai, darbuotojai bei atstovai jų laikytųsi. Paslaugų teikėjas garantuoja Klientui ir/ar tretiesiems asmenims nuostolių atlyginimą, jei Paslaugų teikėjas ar jo specialistai, darbuotojai, atstovai nesilaikytų Lietuvos Respublikoje galiojančių teisės aktų reikalavimų ir dėl to Klientui ir/ar tretiesiems asmenims būtų pateikti kokie nors reikalavimai ar pradėti procesiniai veiksmai;

3.1.5. ne vėliau kaip per 3 (tris) darbo dienas nuo Sutarties įsigaliojimo dienos paskirti kompetentingą asmenį, kuris būtų atsakingas už ryšių su Kliento paskirtu atstovu palaikymą, ir apie jį raštu informuoti Klientą;

3.1.6. nedelsdamas raštu informuoti Klientą apie pasikeitusius savo rekvizitus, teisinį statusą, paskirtą atstovą;

3.1.7. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos, deleguoti atstovą spręsti ginčo.

3.2. Klientas įsipareigoja:

3.2.1. patalpinti SMRRT įrangą ir pasirašyti įrangos talpinimo aktą Sutartyje nustatyta tvarka;

3.2.2. sumokėti Paslaugų teikėjui už tinkamai ir faktiškai suteiktas paslaugas Sutartyje numatyta tvarka ir sąlygomis;

3.2.3. teikti Paslaugų teikėjui Sutarčiai vykdyti pagrįstai reikalingą turimą informaciją;

3.2.4. kilus Šalių ginčui dėl Sutarties, ne vėliau kaip per 3 (tris) darbo dienas nuo ginčo kilimo dienos deleguoti atstovą spręsti ginčo;

3.2.5. nedelsdamas raštu pranešti Paslaugų teikėjui apie savo pasikeitusius rekvizitus, teisinį statusą, paskirtą atstovą.

3.3. Šalys privalo laikytis konfidencialumo įsipareigojimų. Konfidencialia informacija laikoma informacija, kurią šalis pažymėjo ar kitaip raštu nurodė kaip privačią ar konfidencialią arba informacija, kurią remiantis aplinkybėmis, susijusiomis su informacijos atskleidimu, gaunanti šalis pagrįstai turėtų pripažinti esant konfidencialia. Ji apima neviešą informaciją, susijusią su abiejų šalių veikla bei šios Sutarties vykdymu. Konfidencialią informaciją gavusi šalis privalo ją naudoti tik vykdydama Sutartį ir užtikrinti, kad gauta konfidenciali informacija nebus naudojama tokiu būdu, kuri pakenktų informaciją perdavusiai Šaliai. Per 5 (penkias) darbo dienas nuo Sutarties įsigaliojimo, Paslaugų teikėjas turi pateikti Klientui jo specialistų, vykdysiančių Sutartį, pasirašytus konfidencialumo pasižadėjimus (toliau – Sutarties 2 priedas). Jei Paslaugų teikėjas keičia ar skiria papildomą specialistą Sutarčiai įgyvendinti, kartu su prašymu skirti (pakeisti) specialistą, turi būti pateiktas kiekvieno specialisto pasirašytas konfidencialumo pasižadėjimas.

3.4. Jeigu Paslaugų teikėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Paslaugų teikėjas Klientui įsipareigoja, kad Sutartį vykdys tik tokią teisę turintys asmenys.

3.5. Kiti Šalių įsipareigojimai nurodyti Sutarties prieduose.

**4. ŠALIŲ TEISĖS**

4.1. Paslaugų teikėjas turi teisę reikalauti iš Kliento sumokėti už tinkamai ir faktiškai suteiktas paslaugas Sutartyje nurodyta tvarka, sąlygomis ir terminais.

4.2. Klientas turi teisę:

4.2.1. nemokėti už tinkamai ir faktiškai suteiktas paslaugas, jeigu pateikta neteisinga PVM sąskaita faktūra (kol bus išsiaiškinta su Paslaugų teikėju ir bus pateikta teisinga PVM sąskaita faktūra);

4.2.2. nustatęs paslaugų trūkumus, reikalauti, kad Paslaugų teikėjas neatlygintinai pašalintų paslaugų trūkumus per Kliento nustatytą terminą nuo raštiškų pastabų gavimo dienos;

4.2.3. Paslaugų teikėjui nevykdant Sutarties, vienašališkai nutraukti Sutartį ir reikalauti tiesioginių nuostolių atlyginimo.

4.2.4. priskaičiuotų delspinigių suma mažinti savo piniginę prievolę Paslaugų teikėjui.

4.3. Kitos Šalių teisės nurodytos Sutarties prieduose.

**5. ŠALIŲ ATSAKOMYBĖ**

5.1. Už įsipareigojimų, prisiimtų Sutartimi, nevykdymą arba netinkamą vykdymą Šalys atsako įstatymų nustatyta tvarka, atsižvelgdamos į Sutartyje nustatytus ypatumus.

5.2. Paslaugų teikėjas atsako už visus pagal Sutartį prisiimtus įsipareigojimus, nepaisant to, ar jiems vykdyti bus pasitelkti tretieji asmenys.

5.3. Nei viena iš Šalių nėra atsakinga už įsipareigojimų nevykdymą ar netinkamą vykdymą, jeigu juos vykdyti trukdė nenugalima jėga (*force majeure*). Tokiu atveju Šalis, dėl nenugalimos jėgos negalinti vykdyti savo įsipareigojimų, privalo nedelsdama pranešti apie tai kitai Šaliai, nurodydama aplinkybes, kurios trukdo jai vykdyti sutartinius įsipareigojimus, ir sutartinius įsipareigojimus, kurių ji negalės vykdyti. Tokiu atveju prievolių vykdymas sustabdomas, kol išnyks minėtos aplinkybės. Jeigu šio pranešimo kita Šalis negauna per protingą laiką po to, kai Sutarties neįvykdžiusi Šalis sužinojo ar turėjo sužinoti apie nenugalimą jėgą lemiančias aplinkybes, tai pastaroji Šalis privalo atlyginti kitai Šaliai dėl negauto pranešimo susidariusius nuostolius.

5.4. Pasibaigus nenugalimą jėgą lemiančioms aplinkybėms, Šalis, dėl nenugalimos jėgos negalėjusi vykdyti savo įsipareigojimų, privalo nedelsdama pranešti apie tai kitai Šaliai ir atnaujinti savo įsipareigojimų vykdymą. Tačiau tais atvejais, kai dėl nenugalimos jėgos Šalis nevykdo savo sutartinių įsipareigojimų daugiau kaip 30 (trisdešimt) dienų, kita Šalis turi teisę nedelsdama nutraukti Sutartį, pranešdama kitai Šaliai apie tai raštu.

**6. PASLAUGŲ TEIKĖJO TEISĖ PASITELKTI TREČIUOSIUS ASMENIS (SUBTEIKIMAS)**

6.1. Paslaugų teikėjas Sutarties vykdymui gali pasitelkti:

6.1.1. savo pasiūlyme nurodytus subteikėjus;

6.1.2. kitus subteikėjus, jeigu pasiūlymo pateikimo metu jie buvo žinomi. Tuo atveju, jei pasiūlymo pateikimo metu Paslaugų teikėjui nebuvo žinomi kiti subtiekėjai, Paslaugų teikėjas po Sutarties įsigaliojimo įsipareigoja ne vėliau kaip likus 2 (dviems) darbo dienoms iki sutarties etapo, kurio veiklas vykdys numatomas pasitelkti subteikėjas, vykdymo pradžios Klientui pranešti tuo metu žinomų subteikėjų pavadinimus, kontaktinius duomenis ir jų atstovus. Paslaugų teikėjas privalo informuoti Klientą apie minėtos informacijos apsikeitimus visu Sutarties vykdymo metu.

6.2. Subteikėjo pasitelkimas nekeičia Paslaugų teikėjo atsakomybės dėl Sutarties įvykdymo.

6.3. Paslaugų teikėjas gali pakeisti subteikėjus, jeigu Sutarties vykdymo metu jie:

6.3.1. netinkamai vykdo įsipareigojimus Paslaugų teikėjui, nepajėgūs vykdyti įsipareigojimų Paslaugų teikėjui dėl iškeltos restruktūrizavimo, bankroto bylos, bankroto proceso vykdymo ne teismo tvarka, inicijuotos priverstinio likvidavimo ar susitarimo su kreditoriais procedūros arba jiems vykdomų analogiškų procedūrų;

6.3.2. Paslaugų teikėjo pasiūlyme nurodyto ūkio subjekto, kuriuo grindžiama Paslaugų teikėjo kvalifikacija, padėtis atitinka bent vieną iš pirkimo dokumentuose, VPĮ 46 straipsniu nustatytų pašalinimo pagrindų.

6.4. Apie ketinimą keisti ar pasitelkti naujus papildomus subteikėjus Paslaugų teikėjas iš anksto raštu turi informuoti Klientą, nurodydamas subteikėjų pakeitimo ar naujų papildomų subteikėjų pasitelkimo priežastis ir būsimus subteikėjus. Pasitelkdamas ir vėliau keisdamas subteikėjus Paslaugų teikėjas turi užtikrinti, kad subteikėjai yra pajėgūs ir kompetentingi tinkamam jiems pavestų užduočių vykdymui. Subteikėjai gali būti keičiami tik gavus rašytinį Kliento sutikimą.

6.5. Jeigu keičiami, Paslaugų teikėjo pasiūlyme nurodyti subtiekėjai, Paslaugų teikėjas privalo pateikti jų pašalinimo pagrindų nebuvimą, tai dienai, kai Paslaugų teikėjas kreipiasi į Klientą su prašymu pakeisti. Prieš duodamas sutikimą keisti Paslaugų teikėjo pasiūlyme nurodytus subtiekėjus Klientas privalo patikrinti naujų, Paslaugų teikėjo pasiūlyme nenurodytų, subtiekėjų, pašalinimo pagrindų nebuvimą ir privalo atlikti jų patikrą Lietuvos Respublikos Nacionaliniam saugumui užtikrinti svarbių objektų apsaugos įstatyme nustatyta tvarka ir Paslaugų teikėjas turės pateikti tokiai patikrai atlikti reikalingus dokumentus. Taip pat naujai pasitelkiami subteikėjai turi atitikti šiuos kvalifikaciniųus reikalavimus:

**Kvalifikacijos reikalavimai tiekėjams:**

|  |  |  |
| --- | --- | --- |
| **Eil. Nr.** | **Kvalifikacijos reikalavimai** | **Atitiktį įrodantys dokumentai** |
| *6.5.1.* | *Tiekėjas (jo pasitelkiamas jungtinės veiklos partneris) ir jo pasitelkiami subtiekėjai negali kelti grėsmės nacionaliniam saugumui, kai ketinamos sudaryti sutarties pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte.* | *Duomenys bus tikrinami pagal iš kompetentingų institucijų gautą informaciją, VPĮ 47 straipsnio 8 dalyje nustatyta tvarka.*  *Tiekėjas gali būti paprašytas ir turės pateikti tokiai patikrai atlikti reikalingus dokumentus ir/ar paaiškinimus.* |
| *6.5.2* | *Tiekėjas neturi interesų, galinčių kelti grėsmę nacionaliniam saugumui. Perkančioji organizacija draudžia pirkime dalyvauti tiekėjams, jų subtiekėjams ar ūkio subjektams, kurių pajėgumais yra remiamasi, kurie patys ar juos kontroliuojantys asmenys yra registruoti (jeigu tiekėjas, jo subtiekėjas, ūkio subjektas, kurio pajėgumais remiamasi, ar kontroliuojantis asmuo yra fizinis asmuo – nuolat gyvenantis ar turintis pilietybę) VPĮ 92 straipsnio 14 dalyje numatytame sąraše nurodytose valstybėse ar teritorijose.* | *Perkančioji organizacija iš tiekėjo reikalauja šių (vieno ar kelių dokumentų) dokumentų:*  *juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus ar kitus perkančiajai organizacijai priimtinus dokumentus.* |

6.6. Tiesioginis atsiskaitymas su subtiekėjais nenumatomas.

**7. SUTARTIES ĮVYKDYMO UŽTIKRINIMAS**

7.1. Jei Paslaugų teikėjas nevykdo ar netinkamai vykdo sutartinius įsipareigojimus, apie kuriuos Paslaugų teikėjas buvo raštiškai įspėtas, tačiau per Kliento nustatytą terminą nepašalino paslaugų teikimo trūkumų, Kliento reikalavimu Paslaugų teikėjas moka Klientui 3 (trijų) procentų nuo visos pirkimo objekto, kuriame paslaugos buvo neteikiamos ar teikiamos netinkamai, paslaugų kainos be PVM, dydžio baudą.

7.2. Jei Klientas nevykdo savo sutartinių įsipareigojimų apmokėti už paslaugas Sutartyje numatytais terminais, Klientas, Paslaugų teikėjo pareikalavimu, moka 0,03 (trijų šimtųjų) procento dydžio delspinigius nuo laiku neapmokėtos sumos be PVM už kiekvieną uždelstą dieną.

**8. SUTARTIES GALIOJIMAS**

8.1. Sutartis įsigalioja nuo Sutarties pasirašymo ir galioja iki visiško Šalių sutartinių įsipareigojimų įvykdymo.

8.2. Nutraukus Sutartį ar jai pasibaigus, lieka galioti Sutarties nuostatos, susijusios su ginčų nagrinėjimo tvarka, taip pat visos kitos Sutarties nuostatos, jeigu šios nuostatos pagal savo esmę lieka galioti ir po Sutarties nutraukimo.

8.3. Jei viena iš Šalių nevykdo sutartinių įsipareigojimų ar juos vykdo netinkamai ir tai yra esminis Sutarties pažeidimas, kita Šalis gali vienašališkai nutraukti Sutartį, raštu įspėjusi apie tai kitą Šalį prieš 20 (dvidešimt) darbo dienų ir pateikusi pagrįstus motyvus. Esminis Sutarties pažeidimas turi būti suprantamas ir pagal CK 6.217 straipsnio 2 dalies kriterijus, ir pagal Sutartį (kai Šalys susitaria, ką laikys esminiu Sutarties pažeidimu). Esminiais Sutarties pažeidimais pagal Sutartį laikomi:

8.3.1. Kliento mokėjimo prievolės termino praleidimas ilgiau kaip 30 (trisdešimt) dienų;

8.3.2. netinkamos kokybės, t. y. Sutarties reikalavimų neatitinkančių, paslaugų teikimas ilgiau kaip 30 (trisdešimt) dienų;

8.3.3. Paslaugų teikėjo atliekamas talpinimo vietos remontas, dėl kurio turi būti demontuojama SMRRT įranga. Šiuo atveju Paslaugų teikėjas privalo atlyginti visas su SMRRT įrangos demontavimu Kliento patirtas išlaidas.

8.4. Klientas turi teisę vienašališkai nutraukti Sutartį, apie tai pranešęs Paslaugų teikėjui prieš 90 (devyniasdešimt) dienų. Šiuo atveju Klientas privalo sumokėti Paslaugų teikėjui kainos dalį, proporcingą suteiktoms paslaugoms, ir atlyginti kitas protingas išlaidas, kurias Paslaugų teikėjas, norėdamas įvykdyti Sutartį, padarė iki pranešimo apie Sutarties nutraukimą gavimo iš Kliento momento. Paslaugų teikėjas turi teisę vienašališkai nutraukti Sutartį tik dėl svarbių priežasčių, apie tai pranešęs Klientui raštu prieš 90 (devyniasdešimt) dienų. Šiuo atveju Paslaugų teikėjas privalo visiškai atlyginti Kliento patirtus tiesioginius nuostolius.

8.5. Sutartis gali būti nutraukta Lietuvos Respublikos viešųjų pirkimų įstatymo 90 straipsnio nustatytais atvejais ir tvarka.

8.6. Sutartis yra nutraukiama nedelsiant, kai Lietuvos Respublikos Vyriausybė Svarbių objektų apsaugos įstatymo nustatyta tvarka priima sprendimą, patvirtinantį, kad Sutartis neatitinka nacionalinio saugumo interesų (Lietuvos Respublikos viešųjų pirkimų įstatymo 87 str. 4 d.).

8.7. Sutartis bet kada gali būti nutraukta raštišku abiejų Šalių susitarimu ir kitais teisės aktų numatytais atvejais.

**9. KITOS SĄLYGOS**

9.1. Sutarties sąlygos Sutarties galiojimo laikotarpiu gali būti keičiamos šioje Sutartyje ir Lietuvos Respublikos viešųjų pirkimų įstatymo 89 straipsnyje numatytais atvejais. Sutarties galiojimo laikotarpiu Šalis, inicijuojanti Sutarties sąlygų pakeitimą, pateikia kitai Šaliai raštišką prašymą keisti Sutarties sąlygas bei dokumentų, pagrindžiančių prašyme nurodytas aplinkybes, argumentus ir paaiškinimus, kopijas. Į pateiktą prašymą pakeisti atitinkamą Sutarties sąlygą kita Šalis motyvuotai atsako ne vėliau kaip per 20 (dvidešimt) darbo dienų. Visi Sutarties pakeitimai galioja tik tada, kai jie sudaryti raštu ir pasirašyti Šalių įgaliotų atstovų.

9.2. Klientas atsakingu už Sutarties vykdymą asmeniu skiria *vardas, pavardė, pareigos* (el. paštas \_\_\_\_\_\_\_\_\_\_\_\_\_\_\_\_\_\_\_\_\_\_, tel. (+370 5) \_\_\_\_\_\_\_ ).

9.3. Šalių tarpusavio santykiai, neaptarti Sutartyje, reguliuojami Lietuvos Respublikos civilinio kodekso ir kitų teisės aktų nustatyta tvarka.

9.4. Visi ginčai, kylantys iš Sutarties, sprendžiami gera valia ir bendru Šalių sutarimu. Nepavykus ginčo išspręsti derybomis per 30 (trisdešimt) dienų nuo derybų pradžios, bet koks ginčas sprendžiamas Lietuvos Respublikos teismuose. Derybų pradžia laikoma diena, kurią viena iš Šalių pateikė prašymą raštu kitai Šaliai su siūlymu pradėti derybas.

9.5. Sutartyje nurodyti Šalių rekvizitai, atsakingi asmenys ir jų kontaktiniai duomenys gali būti keičiami informuojant kitą Sutarties Šalį Sutartyje numatytu būdu per 3 (tris) darbo dienas nuo tokių duomenų pasikeitimo, nepasirašant atskiro susitarimo dėl Sutarties pakeitimo, tokį raštą laikant neatskiriama Sutarties dalimi.

9.6. Sutarčiai aiškinti bei ginčams spręsti taikoma Lietuvos Respublikos teisė.

9.7. Sutarties Šalys susirašinėja lietuvių kalba. Jei Sutartyje nenustatyta kitaip, visi pranešimai, sutikimai ir kitas susižinojimas, kuriuos Šalis gali pateikti pagal šią Sutartį, bus laikomi galiojančiais ir įteiktais tinkamai, jeigu yra asmeniškai pateikti kitai Šaliai ir gautas patvirtinimas apie gavimą arba išsiųsti registruotu paštu, elektroniniu paštu (patvirtinant gavimą) toliau nurodytais adresaisar kitais adresais , kuriuos nurodė viena Šalis, pateikdama pranešimą.

9.8. Aplinkos apsaugos reikalavimai/kriterijai:

9.8.1. Teikdamas paslaugas tiekėjas turi sunaudoti kaip įmanoma mažiau gamtos išteklių. Dėl šios priežasties visa su sutartimi susijusiu dokumentacija perduodama skaitmeniniu formatu (elektroninė versija). Teikdamas paslaugas tiekėjas turi siekti mažinti popieriaus sunaudojimą, atsisakyti nebūtino dokumentų kopijavimo ar spausdinimo. Dokumentus (tarpinius ir galutinius) teikti tik elektroniniu formatu, esant poreikiui pasirašyti – pasirašyti juos el. parašu.

9.8.2. Šalių susitikimai, jei tai atsižvelgiant į nagrinėjamus klausimus, yra įmanoma, organizuojami nuotoliniu būdu, taip sumažinant aplinkos taršą (degalų išmetimą).

9.9. Paslaugų teikėjas, iškilus poreikiui Sutarties galiojimo metu atlikti konkrečios SMRRT talpinimo vietos remontą, apie tai praneša Klientui raštu prieš 30 (trisdešimt) dienų, nurodydamas remonto pradžios datą ir trukmę, bei kitas su talpinimo paslaugų teikimu susijusias aplinkybes (pvz.: informaciją dėl elektros energijos tiekimo remonto metu ir pan.), kuri negali būti ilgesnė kaip 1 (vienas) mėnuo. Remonto metu negali būti demontuojama SMRRT įranga. Remonto metu yra sustabdomas talpinimo paslaugų, išskyrus jos fizinį buvimą talpinimo vietoje, teikimas ir už šį periodą Klientas nemoka Paslaugų teikėjui.

9.10. Sutarties neatskiriami priedai:

9.10.1. Sutarties 1 priedas – Techninė specifikacija, 3 lapai;

9.10.2. Sutarties 2 priedas – Konfidencialumo pasižadėjimo neatskleisti informacijos, kuri taps žinoma vykdant sutartį, forma, 2 lapai.

9.10.3. Sutarties 3 priedas – Paslaugų teikėjo pasiūlymas (paslaugų teikėjo užpildyta pasiūlymo forma), 4 lapai.

9.10.4. Sutarties 4 priedas – SMRRT įrangos talpinimo aktas, 2 lapai.

**10. ŠALIŲ REKVIZITAI**

|  |  |
| --- | --- |
| **KLIENTAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  Duomenys kaupiami ir saugomi Juridinių  asmenų registre, kodas 188774822  Šventaragio g. 2, LT-01510 Vilnius  Tel. + 370 5 271 7177  El. paštas: ird@vrm.lt  A. s. LT36 4040 0636 1000 1061  Lietuvos Respublikos finansų ministerija  Banko kodas 40400  *Pareigos*  *Vardas Pavardė* | **PASLAUGŲ TEIKĖJAS**  **Telia Lietuva, AB**  Duomenys kaupiami ir saugomi Juridinių asmenų registre, kodas 121215434  PVM mokėtojo kodas LT212154314  Saltoniškių g. 7A, Vilnius  Tel. 1816  El. paštas: verslas@telia.lt  A. s. LT77 7044 0600 0092 1667  AB SEB bankas  Banko kodas 70440  *Pareigos*  *Vardas Pavardė* |

|  |  |
| --- | --- |
| **UŽSAKOVAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  Direktorė  Viktorija Rūkštelė | **PASLAUGŲ TEIKĖJAS**  **Telia Lietuva, AB**  Viešojo sektoriaus padalinio vadovė  Daiva Nariūnienė |

202 m. d.

Lietuvos viešojo saugumo ir

pagalbos tarnybų skaitmeninio

mobiliojo radijo ryšio tinklo

talpinimo paslaugos pirkimo

pagrindinės sutarties Nr.

1 priedas

**TECHNINĖ SPECIFIKACIJA**

**Pirkimo objektui taikomi Lietuvos Respublikos viešųjų pirkimų įstatymo 37 str. 8 dalies reikalavimai susiję su nacionaliniu saugumu**.

Perkančioji organizacija, veikianti srityse, kurios laikomos nacionaliniam saugumui užtikrinti strategiškai svarbių ūkio sektorių dalimi, ar valdanti ypatingos svarbos informacinę infrastruktūrą, reikalauja, kad tiekėjo siūlomos paslaugos nekeltų grėsmės nacionaliniam saugumui, kai sandorio pagrindu susidarytų aplinkybės, nurodytos Nacionaliniam saugumui užtikrinti svarbių objektų apsaugos įstatymo 13 straipsnio 4 dalies 1 punkte. Laikoma, kad tiekėjo siūlomos prekės (įskaitant jų gamintojus), paslaugos ar darbai kelia grėsmę nacionaliniam saugumui, kai Lietuvos Respublikos Vyriausybė yra priėmusi sprendimą, patvirtinantį, kad ketinamas sudaryti sandoris neatitinka nacionalinio saugumo interesų vadovaujantis Nacionaliniam saugumui užtikrinti svarbių objektų apsaugos įstatymu, ir tiekėjo pasiūlymas atmetamas.

**Pirkimo objektui taikomi Lietuvos Respublikos viešųjų pirkimų įstatymo 37 str. 9 dalies reikalavimai susiję su nacionaliniu saugumu**. Tiekėjas privalo įrodyti, kad siūlomos paslaugos nekelia grėsmės nacionaliniam saugumui, nėra toliau nurodytų aplinkybių:

1) paslaugų teikimas būtų vykdomas iš VPĮ 92 straipsnio 14 dalyje numatytame sąraše nurodytų valstybių ar teritorijų.

**Perkančioji organizacija pasiūlymo atitikties LR viešųjų pirkimų įstatymo 37 straipsnio 9 dalies reikalavimams patvirtinimui, iš tiekėjo reikalauja KARTU SU PASIŪLYMU** **PATEIKTI užpildytą pirkimo dokumentą „Nacionalinio saugumo reikalavimų atitikties deklaracija“ (8 TVŪD PD ATITIKTIES DEKLARACIJA), o iš ekonomiškai naudingiausią pasiūlymą pateikusio tiekėjo reikalaus pateikti (kartu su pasiūlymu šių dokumentų tiekėjas pateikti neturi) – vieną ar kelis šiuos dokumentus: juridinio asmens vadovo patvirtintą juridinio asmens steigimo dokumentų kopiją, Juridinių asmenų registro išplėstinį išrašą su istorija, Juridinių asmenų dalyvių informacinės sistemos išrašą, asmens tapatybę patvirtinančio dokumento (tapatybės kortelės ar paso) kopiją, leidimo verstis atitinkama ūkine veikla patvirtinančio dokumento (pavyzdžiui, verslo liudijimo, individualios veiklos pažymėjimo ir pan.) kopiją, pažymą apie deklaruotą gyvenamąją vietą arba atitinkamus valstybės narės ar trečiosios šalies dokumentus, ar kitus perkančiajai organizacijai priimtinus dokumentus.**

Dokumentai, kuriuose nenurodytas jų galiojimo terminas, turi būti išduoti ar atspausdinti iš informacinės sistemos ne anksčiau kaip likus 3 mėnesiams iki tos dienos, kurią perkančiosios organizacijos prašymu tiekėjas turi pateikti dokumentus.

Jeigu prekių gamintojas ar paslaugų teikėjas ar jį kontroliuojantis asmuo yra nacionaliniam saugumui užtikrinti svarbi įmonė, valstybės įmonė, savivaldybės įmonė, taip pat valstybės valdoma bendrovė ir jų dukterinės bendrovės, išvardytos Nacionaliniam saugumui užtikrinti svarbių objektų apsaugos įstatyme, šiems subjektams aukščiau nurodytas reikalavimas (VPĮ 37 straipsnio 9 dalis) yra netaikomas.

Įsigyjamos Lietuvos viešojo saugumo ir pagalbos tarnybų skaitmeninio mobiliojo radijo ryšio tinklo (toliau – SMRRT) naujos įrangos talpinimo paslaugos (toliau – Pirkimo objektas):

* 1. šiose geografinėse apylinkėse (WGS koordinatės nurodo menamo apskritimo centrą, kurio spindulys apie 7 km):
     1. Ežeraičiai , Vilniaus raj. apylinkėse nuo koordinačių taško 54.827916, 25.130897 WGS – I pirkimo objekto dalis;
     2. Švenčionių mst. apylinkėse nuo koordinačių taško 55.131928, 26.155001 WGS –II pirkimo objekto dalis;
     3. Kruonio, HAE apylinkėse nuo koordinačių taško 54.781268, 24.265516 WGS – III pirkimo objekto dalis.
  2. SMRRT(MTS1) talpinamos įrangos komplektas, kurios parametrai ir reikalavimai:
     1. bazinė stotis MTS1,  206 mm x 263 mm x 597 mm (h) ir 21 kg svorio, montuojama bokšte šalia TX/RX antenų;
     2. bazinės stoties MTS1 sunaudojamas elektros galingumas – iki 1,2 kWh;
     3. TX/RX antenos (2 vnt.) turi būti sumontuotos bokšte ne žemiau kaip 195 m aukštyje virš jūros lygio, bet ne žemiau nei 30 m nuo žemės paviršiaus. GPS antenos (1 vnt.) gali būti montuojamos žemiau, tačiau saugiu aukščiu nuo žemės paviršiaus;
     4. Antenų svoris su laikikliais – apie 103 kg ;
     5. Bazinės stoties MTS1 akumuliatoriai (16 vnt.) ir nepertraukiamo maitinimo šaltinis (UPS) talpinami bokšto apačioje, montuojamoje įrangos spintoje, kurios išmatavimai turėtų būti ne mažesni nei 800 mm x 300 mm x 1000 mm (h) ir išlaikyti ne mažesnį svorį nei 61 kg arba patalpoje, galinčioje talpinti ne mažesnių išmatavimų įrangą ir išlaikyti ne mažesnį svorį.
  3. SMRRT(MTS2) talpinamos įrangos komplektas, kurios parametrai ir reikalavimai:
     1. bazinė stotis MTS2,  1154 mm x 772 mm x 1221 mm (h) ir 950 kg svorio, montuojama bokšto apačioje ant žemės, pajungiant TX/RX antenas;
     2. bazinės stoties MTS2 sunaudojamas elektros galingumas – iki 3 kWh;
     3. TX/RX antenos (2 vnt.) turi būti sumontuotos bokšte ne žemiau kaip 195 m aukštyje virš jūros lygio, bet ne žemiau nei 30 m nuo žemės paviršiaus. GPS antena (1 vnt.) gali būti montuojama žemiau, tačiau saugiu aukščiu nuo žemės paviršiaus;
     4. Antenų svoris su laikikliais – apie 103 kg .
  4. Įrangos komplektas po vieną talpinamas į kiekvieną nurodytoje geografinėje apylinkėje esančią Paslaugų teikėjo talpinimo vietą, esančią ne toliau kaip 7 km nuo žemiau nurodytų koordinačių taškų:
     1. SMRRT(MTS1) talpinamos įrangos komplektai bus montuojami Švenčionių mst. apylinkėse, koordinačių taškas 55.131928, 26.155001 WGS ir Kruonio, HAE apylinkėse, koordinačių taškas 54.781268, 24.265516 WGS;
     2. SMRRT(MTS2) talpinamos įrangos komplektas bus montuojamas – Ežeraičiai, Vilniaus raj. apylinkėse, koordinačių taškas 54.827916, 25.130897 WGS.

1. Pirkimo objektui taikomi aplinkos apsaugos reikalavimai/kriterijai:
   1. Teikdamas paslaugas tiekėjas turi sunaudoti kaip įmanoma mažiau gamtos išteklių. Dėl šios priežasties visa su sutartimi susijusiu dokumentacija perduodama skaitmeniniu formatu (elektroninė versija). Teikdamas paslaugas tiekėjas turi siekti mažinti popieriaus sunaudojimą, atsisakyti nebūtino dokumentų kopijavimo ar spausdinimo. Dokumentus (tarpinius ir galutinius) teikti tik elektroniniu formatu, esant poreikiui pasirašyti – pasirašyti juos el. parašu.
   2. Šalių susitikimai, jei tai atsižvelgiant į nagrinėjamus klausimus, yra įmanoma, organizuojami nuotoliniu būdu, taip sumažinant aplinkos taršą (degalų išmetimą.
2. Reikalavimai SMRRT įrangos komplekto talpinimo paslaugų teikimui:
   1. Talpinimo paslaugos turi būti teikiamos ne blogesniais elektros galios, antenų talpinimo aukščio parametrais nei nurodyta SMRRT įrangos komplekto reikalavimuose, suteikta galimybė patalpinti bazinę radijo ryšio stotį ir ne mažesnį nei nurodyta antenų skaičių;
   2. Įsipareigojimą, kad visą sutarties laikotarpį Teikėjas neblogins SMRRT įrangos komplekto eksploatavimo sąlygų, tai yra, nekeis komponentų komplektų montavimo aukščio, antenų krypties nesuderinus su Perkančiąja organizacija, nesudarys kitų kliūčių SMRRT įrangos komplekto eksploatacijai;
   3. Įsipareigojimą, kad SMRRT įranga bus aprūpinama elektros energija, kurios patikimumo kategorija ne žemesnė kaip 3-ia;
   4. Įsipareigojimą, kad iš anksto, bet ne vėliau kaip prieš 15 (penkiolika) dienų Perkančioji organizacijos bus informuota apie planuojamus Tiekėjo infrastruktūros objektų remonto darbus, galinčius trukdyti perkančiajai organizacijai naudoti SMRRT įrangos komplektą;
   5. Įsipareigojimą, kad nustačius incidentą, avariją arba tikėtiną galimybę jiems įvykti vietoje, kur patalpinta SMRRT įrangos komplektas, nedelsiant apie tai pranešti Perkančiosios organizacijos atsakingam asmeniui, o avariniais atvejais nedelsiant skirti savo atstovą atlikti avarijos vietos apžiūrai ir leisti Perkančiajai organizacijai imtis veiksmų avarijos pasekmėms likviduoti, užtikrinti patekimą į objektą per įmanomai trumpiausią laiką;
   6. Įsipareigojimą neatlygintinai ir netrukdomai užtikrinti Perkančiosios organizacijos atstovų ir trečiųjų asmenų, su kuriais perkančioji organizacija yra sudariusi sutartis dėl SMRRT įrangos priežiūros paslaugos teikimo, patekimą į objektą 24 (dvidešimt keturias) valandas per parą, 7 (septynias) dienas per savaitę, per įmanomai trumpiausią laiką, tačiau ne vėliau kaip per 4 (keturias) darbo valandas nuo Perkančiosios organizacijos kreipimosi į Tiekėjo atstovą momento, laikantis Tiekėjo nustatytų patekimo į objektą ir darbų atlikimo objekte sąlygų;
   7. Atlyginimą už dėl Tiekėjo arba tiekėjo interesais veikiančių trečiųjų asmenų kaltės visiškai (nepataisomai) sugadintą, sunaikintą ar prarastą objekte patalpintą ir naudojamą SMRRT įrangos komplektą ar jo dalį, teisės aktų nustatyta tvarka atlyginant Perkančiajai organizacijai sugadintos, sunaikintos ar prarastos SMRRT įrangos likutinę vertę, o jeigu sugadintą SMRRT įrangą įmanoma suremontuoti, atlyginant Perkančiajai organizacijai visas protingas su sugadintos SMRRT įrangos remontu susijusias išlaidas;
   8. Įsipareigojimą bendradarbiauti ir tarpininkauti Perkančiajai organizacijai vykdant veiklą, susijusią su leidimų, sutikimų suderinimų ar kitos formos dokumentų gavimu SMRRT įrangos veiklai užtikrinti.
3. Paslaugų teikėjas privalo nurodyti siūlomų paslaugų technines charakteristikas, užpildant 4 IA PD PF PPR-688 5 lentelėje pateiktų lentelių B stulpelius ir nurodant konkrečias įrangos talpinimo koordinates.
4. Paslaugų teikėjas turi būti siūlomos talpinimo vietos savininkas arba būti įgaliotas savininko atstovas arba turi būti sudaręs atitinkamą sutartį su kitu ūkio subjektu, turinčiu teisę teikti siūlomos įrangos talpinimo paslaugas. Paslaugų teikėjas turi pateikti tai patvirtinančius dokumentus.
5. Talpinimo paslaugų terminas 36 mėnesiai nuo įrangos talpinimo akto pasirašymo dienos.

|  |  |
| --- | --- |
| **UŽSAKOVAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  Direktorė  Viktorija Rūkštelė | **PASLAUGŲ TEIKĖJAS**  **Telia Lietuva, AB**  Viešojo sektoriaus padalinio vadovė  Daiva Nariūnienė |

202 m. d.

Lietuvos viešojo saugumo ir

pagalbos tarnybų skaitmeninio

mobiliojo radijo ryšio tinklo

talpinimo paslaugos pirkimo

pagrindinės sutarties Nr.

2 priedas

(**Konfidencialumo pasižadėjimo neatskleisti informacijos, kuri taps žinoma**

**vykdant sutartį, forma)**

**KONFIDENCIALUMO PASIŽADĖJIMAS**

**NEATSKLEISTI INFORMACIJOS, KURI TAPS ŽINOMA VYKDANT SUTARTĮ**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(data)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(vieta)

Aš, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, eidamas (-a)

(vardas, pavardė)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(juridinio asmens pavadinimas)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ pareigas,

(pareigų pavadinimas)

ir dirbdamas (-a) pagal sutartį \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(sutarties pavadinimas, data, numeris)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

sudarytą tarp Informatikos ir ryšių departamento prie Lietuvos Respublikos vidaus reikalų ministerijos ir

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_,

(sutarties šalies pavadinimas)

(toliau – Sutartis),

1. Patvirtinu, kad esu susipažinęs (-usi) su 2016 m. balandžio 27 d. Europos Parlamento ir Tarybos reglamentu (ES) 2016/679 dėl fizinių asmenų apsaugos tvarkant asmens duomenis ir dėl laisvo tokių duomenų judėjimo, ir kuriuo panaikinama Direktyva 95/46/EB (Bendruoju duomenų apsaugos reglamentu), Lietuvos Respublikos valstybės informacinių išteklių valdymo įstatymu, Lietuvos Respublikos kibernetinio saugumo įstatymu, Organizacinių ir techninių kibernetinio saugumo reikalavimų, taikomų kibernetinio saugumo subjektams, aprašu, patvirtintu Lietuvos Respublikos Vyriausybės 2018 m. rugpjūčio 13 d. nutarimu Nr. 818 „Dėl Lietuvos Respublikos kibernetinio saugumo įstatymo įgyvendinimo“, informacinių sistemų ir registrų duomenų saugos nuostatais, kitais Sutartyje nurodytais teisės aktais, reglamentuojančiais asmens duomenų apsaugos, informacijos saugos ir kibernetinio saugumo reikalavimus, ir įsipareigoju vykdydamas (-a) Sutartį laikytis asmens duomenų apsaugos, informacijos saugos ir kibernetinio saugumo reikalavimų.
2. Pasižadu:
   1. nuo Sutarties pasirašymo momento saugoti ir tik Sutarties vykdymo tikslais naudoti visą su Sutartimi bei jos vykdymu susijusią informaciją, kuri man taps žinoma, taip pat dokumentus, kurie man bus perduoti ar prieinami;
   2. užtikrinti iš Informatikos ir ryšių departamento prie Lietuvos Respublikos vidaus reikalų ministerijos gautų informacijos ir dokumentų bei Sutarties vykdymo metu sukuriamų informacijos ir dokumentų konfidencialumą ir saugumą, naudoti šiuos gautus ir sukurtus informaciją bei dokumentus tik Sutarties vykdymo tikslais, šios informacijos ir dokumentų neplatinti, nedauginti, nenaudoti savo asmeniniams ar trečiųjų asmenų poreikiams, jokia forma ir būdu neatskleisti tretiesiems asmenims, išskyrus Lietuvos Respublikos įstatymų nustatytus atvejus;
   3. visus man patikėtus dokumentus ir informaciją saugoti tokiu būdu, kad tretieji asmenys neturėtų galimybės su jais susipažinti ar pasinaudoti;
   4. pasibaigus sutartiniams santykiams grąžinti visus man patikėtus dokumentus ir informaciją arba Informatikos ir ryšių departamento prie Lietuvos Respublikos vidaus reikalų ministerijos leidimu juos sunaikinti; nepasilikti jokių man patikėtų dokumentų ir informacijos kopijų;
   5. laikytis konfidencialumo įsipareigojimų, nurodytų 2.1–2.4 papunkčiuose, Sutarties vykdymo metu ir Sutarčiai pasibaigus, ją nutraukus, taip pat pasikeitus ar nutrūkus mano darbo santykiams.
3. Suprantu, kad konfidencialia informacija laikoma visa su Sutartimi bei jos vykdymu susijusi informacija, įskaitant dokumentus, kuri man taps žinoma vykdant Sutartį ir kuri nėra prieinama viešuose šaltiniuose bei kurios atskleidimas nėra privalomas pagal Lietuvos Respublikos įstatymus.
4. Esu įspėtas (-a), kad:
   1. šis pasižadėjimas galios neterminuotą laiką;
   2. su Sutartimi ir jos vykdymu susijusią informaciją, kuri man taps žinoma, bei dokumentus galėsiu atskleisti tik Lietuvos Respublikos įstatymų nustatytais atvejais;
   3. jei pažeisiu šį pasižadėjimą, turėsiu atlyginti Informatikos ir ryšių departamentui prie Lietuvos Respublikos vidaus reikalų ministerijos ir tretiesiems asmenims padarytą žalą bei nuostolius ir atsakyti Lietuvos Respublikos įstatymų nustatyta tvarka.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(parašas) (vardas, pavardė)

|  |  |
| --- | --- |
| **UŽSAKOVAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  Direktorė  Viktorija Rūkštelė | **PASLAUGŲ TEIKĖJAS**  **Telia Lietuva, AB**  Viešojo sektoriaus padalinio vadovė  Daiva Nariūnienė |

202 m. d.

Lietuvos viešojo saugumo ir

pagalbos tarnybų skaitmeninio

mobiliojo radijo ryšio tinklo

talpinimo paslaugos pirkimo

pagrindinės sutarties Nr.

4 priedas

**LIETUVOS VIEŠOJO SAUGUMO IR PAGALBOS TARNYBŲ**

**SKAITMENINIO MOBILIOJO RADIJO RYŠIO TINKLO ĮRANGOS**

**TALPINIMO AKTAS**

202\_ m. \_\_\_\_\_\_\_\_\_ d.

Vilnius

**Informatikos ir ryšių departamentas prie Lietuvos Respublikos vidaus reikalų ministerijos (**toliau – **Klientas)**, atstovaujamas Informatikos ir ryšių departamento  \_\_\_\_\_\_\_\_\_\_\_, vadovaudamasis 2025 m. xxxxxxx d. Paslaugų viešojo pirkimo-pardavimo sutarties Nr. xxxxx   xx punktu, perduoda talpinimui, o **Telia Lietuva, AB**  (toliau – **Paslaugų teikėjas**), atstovaujama xxxxxx, priima talpinimui įrangą, nurodytą lentelės talpinimo vietose.

|  |  |  |
| --- | --- | --- |
| Eil. Nr. | Talpinami komponentai  ir kiekis | Vietos  (talpinamiems komponentams) adresas |
| 1 | Radijo ryšio įranga MTS[X] – [X] vnt.,  TX/RX antenos – [x] vnt.,  GPS antena – [x] vnt., | xxxx, xxxx r. sav., koordinatės: xx.xxxxxx, xx.xxxxxx (WGS) |

Šis aktas surašytas 2 (dviem) egzemplioriais, po vieną Klientui ir Paslaugų teikėjui.

|  |  |
| --- | --- |
| **PERDAVĖ TALPINIMUI** | **PRIĖMĖ TALPINIMUI** |
| Informatikos ir ryšių departamento prie  Lietuvos Respublikos  vidaus reikalų ministerijos | Telia Lietuva, AB |
|  |  |

|  |  |
| --- | --- |
| **UŽSAKOVAS**  **Informatikos ir ryšių departamentas**  **prie Lietuvos Respublikos vidaus**  **reikalų ministerijos**  Direktorė  Viktorija Rūkštelė | **PASLAUGŲ TEIKĖJAS**  **Telia Lietuva, AB**  Viešojo sektoriaus padalinio vadovė  Daiva Nariūnienė |